‏יום שני ח' שבט תש"פ

להורים ולבנים שלום וברכה.

אנו עומדים לפני סיומה של מחצית משמעותית של שנת הלימודים.

כל סוף מביא איתו התחלה, ואכן תחילתה של המחצית השנייה מזמנת לנו אתגרים משמעותיים לא פחות.

לסיום המחצית ולקראת פתיחת מחצית ב' ואחרונה ללימודי בנכם בבית הספר, אנו מזמינים אתכם למפגש ביום חמישי הקרוב בבית הספר.

במהלך הערב אנו רוצים לשתף אתכם בתכני המסע הישראלי אליו אנו יוצאים בשבוע הבא. מסע זה הוא מסע משמעותי והתלמידים עוברים בו חוויות מעצבות ומשמעותיות ואנו רואים חשיבות רבה להמשך התהליך במסגרת המשפחתית לאחר המסע.

בנוסף, נשתף אתכם בהמשך התכניות למחצית השנייה.

על אף ההתראה הקצרה, נשמח להשתתפותכם.

הערב יתקיים בין השעות 21:00-22:30.

לאחר מכן, נמשיך ביחד, כל המעוניינים, לשחייה לילית ולארוחת ערב מפנקת במרחצאות המרפא של חמת גדר. (נסיעה וכניסה לאתר באופן פרטי).

נודה לאישור הגעה (או להודעה על כך שלא תוכלו להשתתף).

כל טוב ולהתראות

ציון וישראל

מחנכי השכבה